તંદુરસ્ત આરોગ્યના અધિકારની માંગને ભારતમાં આરોગ્ય વીમાની જોગવાઇ કરીને પૂરી કરવામાં આવી રહી છે. સરકારી વર્તુળોમાં એવું માનવામાં આવી રહ્યું છે કે દવાખાનામાં દાખલ થવા માટે ફક્ત વીમાનું કવચ પૂરું પાડીને યુનિવર્સલ હેલ્થકેરની સુવિધા આપી શકાય છે, પરંતુ તે સાથે એક જ એવી બાબત છે જે આ દેશમાં ખાસ કરીને ગરીબોને આરોગ્યની સુવિધા પૂરી પાડવાની જોગવાઇને સુનિશ્ચિત કરી શકે તેમ છે અને તે છે સતત ચાલુ રહેલી અપૂરતી નાણાંકીય ફાળવણી અને તેની સાથે તેને પદ્ધતિસર નબળી પાડવાની વૃત્તિ. વર્તમાન સરકારના છેલ્લા અને પૂર્ણ બજેટમાં નાણાંમંત્રીએ હેલ્થકેર ઉપર ભાર મૂકવાની એક ભૂમિકા તૈયાર કરી હતી. જો કે આ બજેટમાં તેમણે દેશના આરોગ્ય ક્ષેત્ર માટે કરેલી અંદાજપત્રીય ફાળવણીમાં કોઇપણ જાતનો વધારો જાહેર ન કરતાં “આયુષ્યમાન ભારત” અંગેની તેમની વાત સાથે આ બાબત કોઇપણ રીતે સુસંગત પૂરવાર થતી નથી. નાણાંમંત્રીએ તેમના બજેટમાં આરોગ્ય અને કુટુંબ કલ્યાણ મંત્રાલય માટે રૂ. 54,600 કરોડની ફાળવણી કરી હતી જે ગત વર્ષે કરાયેલા રૂ. 53,294 કરોડની તુલનાએ નહિવત છે કેમ કે આગામી વર્ષના અપેક્ષિત ફૂગાવાને ધ્યાનમાં લેવામાં આવે તો આ ફાળવણીને અસરકારકરીતે ઘટાડેલી ફાળવણી કહી શકાય. તે ઉપરાંત આરોગ્ય ક્ષેત્ર માટે કેન્દ્ર સરકારે નિર્ધારત કરેલાં કુલ રાષ્ટ્રીય ઉત્પાદન (જીડીપી)ના 1 ટકા ખર્ચની સાથે અને રાજ્ય સરકારો દ્વારા નિર્ધારિત કરાયેલા કુલ રાષ્ટ્રીય ઉત્પાદનના 1.5 ટકાના ખર્ચ સાથે નાણાંમંત્રીએ આરોગ્ય ક્ષેત્ર માટે કરેલી અંદાજપત્રીય સહેજપણ મેળ ખાતી નથી રાષ્ટ્રીય આરોગ્ય નીતિ-2017માં નિર્ધારિત કરાયા મુજબ અને કેટલીક સરકારી સમિતિઓ અને પરિષદો દ્વારા કરાયેલા નિર્દેશ અનુસાર આવશ્યક આરોગ્ય સેવાઓ પૂરી પાડવા દેશ માટે આટલી રકમ લઘુતમ જરૂરિયાતની રકમ કહી શકાય.